Kappeliseurakunta

Kappeliseurakunnaksi kutsutaan Suomessa nykyään emäseurakunnan yhteyteen perustettua aluetta, jonka asioita hoitaa alueelta valittu kappelineuvosto. == Perustaminen == Kappeliseurakunnan muodostamisesta voidaan päättää mm. kun emäseurakunnan laajuus ja suuret etäisyydet puoltavat sen perustamista. Myös esimerkiksi kahden seurakunnan yhdistyessä voidaan päättää, että toinen seurakunnista jatkaa kappeliseurakuntana. Kirkkolainsäädännön mukaan kappeliseurakunnan perustamisesta ja sen ohjesäännöstä päättää kirkkovaltuusto tai seurakuntaneuvosto, jonka jälkeen päätös on vahvistettava tuomiokapitulissa. Perustetun kappeliseurakunnan ohjesäännössä on oltava määräykset kappeliseurakunnan nimestä ja seurakunnan alueen rajoista sekä kappelineuvoston kokoonpanosta, tehtävistä ja toiminnasta. == Kappeliseurakunnan pappi == Kappeliseurakuntaan osoitetaan yleensä oma pappi. Perinteisesti kappeliseurakunnan pappia on kutsuttu kappalaiseksi. Koska kappalainen on virkanimike, kappeliseurakunnassa ei tarvitse välttämättä olla juuri kappalaisen virkaa. Toinen vaihtoehto on osoittaa kappeliseurakuntaan seurakuntapastori. Kappeliseurakunnan kappalainen tai muu kappeliseurakunnan pappi on kappelineuvoston jäsen virkansa puolesta. == Hallinto == Kappeliseurakunnassa asioita hoitavan kappelineuvoston valitsee kirkkovaltuusto tai seurakuntaneuvosto kappeliseurakunnan alueella asuvista seurakunnan jäsenistä. Virkansa puolesta neuvostoon kuuluu kappeliseurakunnan kappalainen tai joku muu kappeliseurakunnan pappi. Emäseurakunnan kirkkoherralla ja kirkkoneuvoston tai seurakuntaneuvoston keskuudestaan valitsemalla jäsenellä on oikeus osallistua neuvoston kokouksiin, missä hän voi ottaa osaa keskusteluun mutta ei päätöksentekoon. Kappeliseurakunta saa toimintavaransa emäseurakunnan myöntämistä varoista. == Kappeliseurakunnat historiassa== Paitsi nykyisenä kirkkojärjestyksen käsitteenä kappeliseurakuntia on esiintynyt myös aiemmin historiallisena aikana, ja monet nykyisistä kappeliseurakunnista ovat ennen itsenäiseksi seurakunnaksi muodostumistaan ja sitä mahdollisesti seurannutta kappeliseurakunnaksi tulemistaan olleet joko samojen tai eri emäseurakuntien kappeliseurakuntia. Varsinkin kunnallishallinnon perustamisen myötä 1860-luvulta alkaen monet kunniksi muodostuneet kappeliseurakunnat muodostuivat myös itsenäisiksi seurakunniksi joko 1800-luvun loppu- tai 1900-luvun alkuvuosikymmeninä. 1900-luvun lopulla Suomen evankelis­luterilaisessa kirkossa ei ollut enää yhtään kappeliseurakuntaa. Kun kuntia etenkin 1960-luvulta sitten alettiin yhdistää toisiinsa, tämä johti myös seurakuntien yhdistämisiin, ja osana tätä prosessia kappeliseurakunta kirkon hallinnollisena yksikkönä on viime vuosina otettu uudestaan käyttöön palaten näin vuosisatoja vanhaan perinteeseen. == Kappeliseurakunnat eri maissa == Paitsi Suomessa käsite kappeliseurakunta on käytössä ainakin Ruotsissa, Norjassa ja Saksassa joko nykyisessä tai historiallisessa merkityksessään. == Luettelo Suomen kappeliseurakunnista == * Alastaron kappeliseurakunta (Loimaan srk, Turun arkkihpk) * Artjärven kappeliseurakunta (Orimattilan srk, Mikkelin hpk) * Dragsfjärdin kappeliseurakunta (Kemiönsaaren srk, Porvoon hpk) * Enonkosken kappeliseurakunta (Savonlinnan srk, Mikkelin hpk) * Föglön kappeliseurakunta (Ahvenanmaan eteläinen saaristosrk, Porvoon hpk) * Getan kappeliseurakunta (Finström-Getan srk, Porvoon hpk) * Hiittisten kappeliseurakunta (Kemiönsaaren srk, Porvoon hpk) * Himangan kappeliseurakunta (Kalajoen srk, Oulun hpk) * Honkajoen kappeliseurakunta (Kankaanpään srk, Turun arkkihpk) * Houtskarin kappeliseurakunta (Länsi-Turunmaan ruotsalainen srk, Porvoon hpk) * Hämeenkosken kappeliseurakunta (Hollolan srk, Mikkelin hpk) * Iniön kappeliseurakunta (Länsi-Turunmaan ruotsalainen srk, Porvoon hpk) * Jaalan kappeliseurakunta (Kuusankosken srk, Mikkelin hpk) * Jalasjärven kappeliseurakunta (Kurikan srk, Lapuan hpk) * Jepuan kappeliseurakunta (Uudenkaarlepyyn srk, Porvoon hpk) * Jurvan kappeliseurakunta (Kurikan srk, Lapuan hpk) * Juupajoen kappeliseurakunta (Oriveden srk, Tampereen hpk) * Jämijärven kappeliseurakunta (Kankaanpään srk, Turun arkkihpk) * Kalannin kappeliseurakunta (Uudenkaupungin srk, Turun arkkihpk) * Kangaslammin kappeliseurakunta (Varkauden srk, Kuopion hpk) * Kannonkosken kappeliseurakunta (Saarijärven srk, Lapuan hpk) * Karstulan kappeliseurakunta (Saarijärven srk, Lapuan hpk) * Kemiön kappeliseurakunta (Kemiönsaaren srk, Porvoon hpk) * Kerimäen kappeliseurakunta (Savonlinnan srk, Mikkelin hpk) * Kestilän kappeliseurakunta (Siikalatvan srk, Oulun hpk) * Kivijärven kappeliseurakunta (Saarijärven srk, Lapuan hpk) * Korppoon kappeliseurakunta (Länsi-Turunmaan ruotsalainen srk, Porvoon hpk) * Kuhmalahden kappeliseurakunta (Kangasalan srk, Tampereen hpk) * Kuhmoinen-Padasjoki kappeliseurakunta (Hollolan srk, Mikkelin hpk) * Kuivaniemen kappeliseurakunta (Iin srk, Oulun hpk) * Kullaan kappeliseurakunta (Ulvilan srk, Turun arkkihpk) * Kurun kappeliseurakunta (Ylöjärven srk, Tampereen hpk) * Kylmäkosken kappeliseurakunta (Akaan srk, Tampereen hpk) * Kyyjärven kappeliseurakunta (Saarijärven srk, Lapuan hpk) * Kärkölän kappeliseurakunta (Hollolan srk, Mikkelin hpk) * Kökarin kappeliseurakunta (Ahvenanmaan eteläinen saaristosrk, Porvoon hpk) * Köyliön kappeliseurakunta (Säkylä-Köyliön srk, Turun arkkihpk) * Lapin kappeliseurakunta (Rauman srk, Turun arkkihpk) * Leivonmäen kappeliseurakunta (Joutsan srk, Lapuan hpk) * Lokalahden kappeliseurakunta (Uudenkaupungin srk, Turun arkkihpk) * Luopioisten kappeliseurakunta (Pälkäneen srk, Tampereen hpk) * Luvian kappeliseurakunta (Eurajoen srk, Turun arkkihpk) * Mellilän kappeliseurakunta (Loimaan srk, Turun arkkihpk) * Merijärven kappeliseurakunta (Ylivieskan srk, Oulun hpk) * Metsämaan kappeliseurakunta (Loimaan srk, Turun arkkihpk) * Miehikkälän kappeliseurakunta (Haminan srk, Mikkelin hpk) * Mietoisten kappeliseurakunta (Mynämäen srk, Turun arkkihpk) * Munsalan kappeliseurakunta (Uudenkaarlepyyn srk, Porvoon hpk) * Nauvon kappeliseurakunta (Länsi-Turunmaan ruotsalainen srk, Porvoon hpk) * Nurmon kappeliseurakunta (Seinäjoen srk, Lapuan hpk) * Oravaisten kappeliseurakunta (Vöyrin srk, Porvoon hpk) * Pertunmaan kappeliseurakunta (Mäntyharjun srk, Mikkelin hpk) * Peräseinäjoen kappeliseurakunta (Seinäjoen srk, Lapuan hpk) * Pihlajaveden kappeliseurakunta (Keuruun srk, Lapuan hpk) * Piippolan kappeliseurakunta (Siikalatvan srk, Oulun hpk) * Pirttikylän kappeliseurakunta (Närpiön srk, Porvoon hpk) * Pulkkilan kappeliseurakunta (Siikalatvan srk, Oulun hpk) * Punkaharjun kappeliseurakunta (Savonlinnan srk, Mikkelin hpk) * Pyhämaan kappeliseurakunta (Uudenkaupungin srk, Turun arkkihpk) * Pyhännän kappeliseurakunta (Siikalatvan srk, Oulun hpk) * Pylkönmäen kappeliseurakunta (Saarijärven srk, Lapuan hpk) * Rantasalmen kappeliseurakunta (Savonlinnan srk, Mikkelin hpk) * Rantsilan kappeliseurakunta (Siikalatvan srk, Oulun hpk) * Raution kappeliseurakunta (Kalajoen srk, Oulun hpk) * Somerniemen kappeliseurakunta (Someron srk, Turun arkkihpk) * Sottungan kappeliseurakunta (Ahvenanmaan eteläinen saaristosrk, Porvoon hpk) * Sundomin kappeliseurakunta (Vaasan ruotsalainen srk, Porvoon hpk) * Temmeksen kappeliseurakunta (Tyrnävän srk, Oulun hpk) * Ullavan kappeliseurakunta (Kaustisen ja Ullavan srk, Oulun hpk) * Uudenkaupungin kappeliseurakunta (Uudenkaupungin srk, Turun arkkihpk) * Vahdon kappeliseurakunta (Ruskon srk, Turun arkkihpk) * Vampulan kappeliseurakunta (Huittisten srk, Turun arkkihpk) * Virolahden kappeliseurakunta (Haminan srk, Mikkelin hpk) * Vårdön kappeliseurakunta (Sund-Vårdön srk, Porvoon hpk) * Västanfjärdin kappeliseurakunta (Kemiönsaaren srk, Porvoon hpk) * Ylimarkun kappeliseurakunta (Närpiön srk, Porvoon hpk) * Ylistaron kappeliseurakunta (Seinäjoen srk, Lapuan hpk) == Lähteet == * Kirkkolaki (1054/1993), 3. luvun 4 § * Kirkkojärjestys (1055/1993), 12. luku === Viitteet === ==Aiheesta muualla== * Luokka:Luterilaiset kirkot